hotchpotch/miracl-hf-unified huggingface dataset:
విజయ్ ప్రకాష్
విజయ్ ప్రకాష్ దక్షిణ భారతదేశానికి చెందిన గాయకుడు మరియు సంగీత దర్శకుడు. ఈయన కర్ణాటక రాష్ట్రంలోని మైసూరుకు చెందిన వాడు. కన్నడ, తమిళ, తెలుగు, మలయాళ, మరాఠీ, హిందీ సినిమాల్లో పాటలు పాడాడు. ప్రఖ్యాత తబలా విద్వాంసుడు జాకీర్ హుస్సేన్ తో కలిసి ప్రదర్శనలు ఇచ్చాడు.
2008 లో బెస్ట్ ఒరిజినల్ సాంగ్ గా ఆస్కార్ బహుమతి సాధించిన "జయహో" పాట పాడిన నలుగురిలో విజయ్ ప్రకాష్ ఒకడు. ఈ పాట మధ్య మధ్యలో తారా స్థాయిలో వినిపించే "జయహో" అనే గొంతు ఈయనదే.
విజయ్ ప్రకాష్ కర్ణాటకలోని మైసూరు లో కర్ణాటక సంగీత విద్వాంసులైన లోపాముద్ర, ఎల్. రామశేష దంపతులకు జన్మించాడు. చిన్నతనం నుంచి కర్ణాటక సంగీతం అభ్యాసం చేశాడు. శ్రీ జయచామరాజేంద్ర కాలేజ్ ఆఫ్ ఇంజనీరింగ్ నుంచి ఇంజనీరింగ్ పూర్తి చేశాడు.
రాజేష్ కృష్ణన్
రాజేష్ కృష్ణన్ కర్ణాటక కు చెందిన నేపథ్య గాయకుడు, మరియు నటుడు. 1991 లో వచ్చిన గౌరి గణేశ అనే చిత్రంతో తన పాటల ప్రస్థానాన్ని ప్రారంభించిన రాజేష్ కన్నడ సినిమాల్లో సుమారు 4000కి పైగా పాటలు పాడాడు. తెలుగు, తమిళ భాషల్లో సుమారు 1000 కి పైగా పాటలు పాడాడు. అంతే కాక అనేక దైవభక్తి గీతాలు, వ్యాపారాత్మక సంగీతంలో పాలు పంచుకున్నాడు.
నటుడు ఎ. వి. ఎస్. దర్శకత్వంలో 2003 లో వచ్చిన ఓరి నీ ప్రేమ బంగారం కానూ అనే చిత్రంలో కథానాయకుడిగా నటించాడు.
రాజేష్ కృష్ణన్ అసలు పేరు రాజేశ్వర సాయిసుబ్రహ్మణ్య నాగరాజ కృష్ణన్. 1973, జూన్ 3 న బెంగళూరు లో జన్మించాడు. తల్లి మీరా కృష్ణన్ దగ్గర సంగీతంలో ఓనమాలు నేర్చుకున్నాడు. ప్రముఖ కన్నడ సంగీత దర్శకుడైన హంసలేఖ దగ్గర ట్రాక్ సింగర్ గా పనిచేశాడు.
రాజేష్ ముందుగా సౌమ్య రావు అనే గాయనిని వివాహం చేసుకున్నాడు. ఆమెతో విడిపోయిన తర్వాత హరిప్రియ అనే డెంటిస్టును వివాహం చేసుకున్నాడు. ఈ వివాహం కూడా ఎంతోకాలం నిలవలేదు. తర్వాత రమ్య వశిష్ట అనే అమ్మాయిని వివాహం చేసుకున్నాడు.
ప్రేమాయనమః
ప్రేమాయనమః 2003 లో శివరాం ఆప్టే దర్శకత్వంలో వచ్చిన ప్రేమకథా చిత్రం. ఇందులో సాందీప్, కౌష ముఖ్యపాత్రలు పోషించారు. ఒక చిన్న పల్లెటూరిలో నివసించే పూజారి కుర్రాడు తన ప్రేమించిన అమ్మాయి కోసం అమెరికా వెళ్ళి తన ప్రేమను ఎలా నెగ్గించుకున్నాడన్నది ఈ చిత్ర కథ.
అమెరికాలో నివసించే స్వప్న సెలవుల్లో తన స్వగ్రామానికి వస్తుంది. అక్కడి గుడిలో పూజారి కొడుకు కిరణ్. కిరణ్ ఆమె గురించి వివరాలు తెలియకుండానే ఆమెతో ప్రేమలో పడతాడు. స్వప్న తిరిగి అమెరికా వెళ్ళిపోతుంది. అమెరికాలోని గుడిలో పౌరోహిత్యం పేరుతో కిరణ్ ఆమెను వెతుక్కుంటూ అమెరికా వెళతాడు. చివరికి కిరణ్ ఆమెను ఎలా కలుసుకుని ఇద్దరూ ఒక్కటయ్యారన్నది మిగతా కథ.
గాయకుడు సాందీప్ ఈ సినిమాతో కథానాయకుడిగా, కౌష కథానాయికగా పరిచయం అయ్యారు.
ఈ సినిమాను నలుగురు ప్రవాసాంధ్రులు కలిసి నిర్మించారు. కలకత్తా మెయిల్ అనే సినిమాకు సహాయ దర్శకుడిగా వ్యవహరించిన శివరాం ఆప్టే ఈ సినిమాకు దర్శకుడిగా పరిచయం అయ్యాడు.
రమేష్ ఎర్రా సంగీత దర్శకత్వం వహించిన ఈ చిత్రంలో మొత్తం 9 పాటలున్నాయి. చంద్రబోస్, భాషశ్రీ పాటలు రాయగా హరిహరన్, శంకర్ మహదేవన్, రఘు కుంచె, సాందీప్, సునీత మల్లికార్జున్, లెనినా చౌదరి తదితరులు పాటలు పాడారు.
2017లో విడుదలైన తెలుగు చలన చిత్రాల జాబితా
2017లో విడుదలైన తెలుగు చలన చిత్రాల జాబితా
2017లో ప్రపంచవ్యాప్తంగా అతి ఎక్కువ బాక్సాఫీసు వసూళ్ళు సాధించిన తెలుగు సినిమాలు, వాటి వసూళ్ళు (రూపాయల్లో) ఇలా ఉన్నాయి:
అనందాపురం
అనందాపురం ఆంధ్ర ప్రదేశ్ రాష్ట్రం, విశాఖపట్నం జిల్లా, రాంబిల్లి మండలంలోని గ్రామం. ఇది మండల కేంద్రమైన రాంబిల్లి నుండి కి. మీ. దూరం లోను, సమీప పట్టణమైన అనకాపల్లి నుండి 23 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 586505.
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
అనందాపురంలో భూ వినియోగం కింది విధంగా ఉంది:
అనందాపురంలో వ్యవసాయానికి నీటి సరఫరా కింది వనరుల ద్వారా జరుగుతోంది.
కొరటాల శివ
కొరటాల శివ తెలుగు సినిమా రచయిత, దర్శకుడు. సినీ రచయితగా తన కెరీర్ ను ప్రారంభించిన కొరటాల మిర్చి సినిమాతో దర్శకుడిగా మారాడు.
బీటెక్ పూర్తిచేసిన శివ, 1998లో ఉద్యోగం చేసుకుంటూ తనకు బావ వరుసైన పోసాని కృష్ణ మురళి దగ్గర సహాయకుడిగా చేరాడు. ఒక్కడున్నాడు, మున్నా, బృందావనం మరియు ఊసరవెల్లి వంటి సినిమాలకు మాటల రచయితగా పనిచేశాడు. 2013లో ప్రభాస్ హీరోగా వచ్చిన మిర్చి సినిమాతో దర్శకుడిగా మారాడు.
దేవతిలకుల
1965కు పూర్వం బలహీన వర్గాలు మాదిరిగానే తెలికుల కులస్తులు కూడా గతంలో వివక్షను ఎదుర్కొన్నారు. వీరు నెత్తిన నూనె డబ్బా పెట్టుకుని ఎదురుపడితే చాలు... గ్రామస్థులు అశుభంగా భావించేవారు. ఎంత ముఖ్యమైన పని ఉన్నా అడుగు ముందుకు వేసేవారు కాదు. ఇంట్లో కొంత సమయాన్ని గడిపి మళ్లీ రోడెక్కేవారు. అంతేకాదు వీరిని ‘శని’ గ్రహాలనీ, జిడ్డుగాళ్లని హేళన చేసి మాట్లాడేవారు. గాంధీ అప్పట్లో అంటరానివారిని ఏవిధంగా దగ్గరకు చేర్చుకుని వారికి హరిజనులని నామకరణ చేశారో అదే విదంగా హేళనకు గురవుతున్న గాండ్ల, తెలికుల కులస్తులను ఓదార్చే విధంగా ‘మై గాంచ్‌ తేలీ హూ...’ అని చెప్పడం జరిగింది. అయితే సమాజం నుండి వస్తున్న ప్రతిహేళననూ తెలికుల కులస్తులు ఛాలెంజ్‌గా తీసుకోవడంతో అప్పట్లో నూనె గానుగలు ఆడించే వీరు తమ పిల్లలను బడికి పంపించి చదివించే ప్రయత్నం చేశారు.
ఇక వీరు చేసే వృత్తి ఆధారంగానే వీరిని తెలికుల కులస్తులుగా పిలిచేవారు. గానుగ ఆడించి నూనె తీసి, నూనె వ్యాపారం చేస్తారు కనుక తెలీకులోరు అని పిలిచేవారు. రాష్ర్టంలో వీరి కులాన్ని రాయలసీమ, తెలంగాణ జిల్లాల్లో గాండ్ల అని, కోస్తా జిల్లాల్లో తెలికుల, దేవతిలకులు అని పిలుస్తారు. తూర్పు, తెలగ తెలికుల, దేవతిలకుల, దేవగాండ్ల, సజ్జనపు తెలికుల అని కూడా వీరూ పిలుబడుతున్నారు. అయితే దేవతిలకుల, దేవ గాండ్ల మాత్రం శాకాహారులు కావడం గమనార్హం. కాగా ఒక్కొక్క ప్రాంతంలో ఒక్కొక్క విధంగా పిలవడంతో వీరు వేరే కులస్తులనే భావన సమాజంలో కలగకుండా ఉండేందుకు ఈ కులస్తులు ‘గాండ్ల తెలికుల’ అని చెప్పుకోవడంతో ప్రస్తుతం రాష్ర్ట వ్యాప్తంగా వీరు అఖిల గాండ్ల తెలికులుగా గుర్తింపు పొందారు. వీరి జనాభా రాయలసీమ ప్రాంతంలోనే అధికంగా కనిపిస్తుంది. ఒక్క చిత్తూరు జిల్లాలలోనే పెద్ద సంఖ్యలో ఉన్నారు. కనుకనే గాండ్ల కులానికి చెందిన ఎపిసి చెట్టి 1962లో, డి వెంకటేశం 1967, 1972లో ఎమ్మెల్యేలుగా గెలుపొందారు. అప్పట్లో విత్తనాల నుండి నూనె తీసే ప్రక్రియ విచిత్రంగా ఉండేది. చింతమొద్దుతో తయారు చేసిన గానుగలో నూనె గింజలను వేసి వాటిని మెత్తగా రుబ్బటానికి ఎడ్లను వినియోగించేవారు. గానుగ ఆడించేవారు కూడా చిన్న గోచీ పెట్టుకుని పని చేసేవారు. నూనె గింజలనుండి వచ్చే నూనెను డబ్బాలలోకి పట్టేవారు. ఇక గింజల నుండి నూనె తీశాక మిగిలిన పిప్పిని పశువుల దాణాగా వాడుకుంటారు.
ఒక విధంగా చెప్పాలంటే వీరిని యాత్రీకరణ దెబ్బతీసిన తర్వాత వీరిని ఆదుకున్నాయి ఆ పశువులే! కాగా పులిమీదపుట్రలా యాంత్రీకరణ వీరిని దెబ్బతీసింది. 1965 ప్రాంతంలో గానుగలు స్థానంలో మార్వాడీలు యంత్రాలను ప్రవేశపెట్టారు. అయితే తెలికుల కులస్తులు కూడా రోటరీ పద్ధతి ద్వారా నూనె తీసే ప్రక్రియను అందుకున్నారు. దీంతో మార్వాడీలు బేబీ ఎక్స్‌పెల్లర్‌లను అధునీకరించి ఆయిల్‌ ఎక్స్‌పెల్లర్లుగా రంగంలోకి దించడంతో అంతపెట్టుబడి పెట్టే స్తోమతలేని తెలికుల కులస్తులు క్రమంగా వృత్తికి దూరమయ్యారు. ఈ క్రమంలో నూనె గింజల నుండి నూనె తీయగా వచ్చిన పిప్పిని దాణాగా వేసి పెంచిన పశువులు వీరిని ఆదుకున్నాయని చెప్పొచ్చు. దీంతో వీరు నూనె తీయడానికి స్వస్తిపలికి కొట్టాల్లో ఉన్న పశువులతో డెయిరీ ఫారాలు ప్రారంభించారు. గ్రామీణ ప్రాంతాల లోని ఎస్సీ, ఎస్టీలతో పోల్చుకున్నప్పటికీ వీరు ఇప్పటికీ వెనుబడే ఉన్నారు.
గానుగ
వారణాసి సుబ్రహ్మణ్యశాస్త్రి
వారణాసి సుబ్రహ్మణ్యశాస్త్రి ప్రముఖ సంస్కృతాంధ్ర పండితుడు. ఇతడు వ్రాసిన మహాభారత తత్త్వ కథనము అనే గ్రంథం మహాభారతంపై వెలువడిన విమర్శాగ్రంథాలలో అత్యంత ప్రామాణికంగా పండితులచే పరిగణించబడుతున్నది.
ఇతడు 1894వ సంవత్సరం విజయ, మార్గశిర శుద్ధ షష్ఠి నాడు, తూర్పు గోదావరి జిల్లా, కాజులూరు గ్రామంలో తన మాతామహుని ఇంట జన్మించాడు. వారణాసి భావనారాయణ, కామేశ్వరమ్మ ఇతని తల్లిదండ్రులు. స్వస్థలం పిఠాపురం. ఇతడు సుబ్రహ్మణ్య షష్ఠి నాడు జన్మించడం వల్ల ఇతనికి సుబ్రహ్మణ్యశాస్త్రి అని పేరు పెట్టారు. ఇతడు తన మాతామహుడైన రేగిళ్ల కామశాస్త్రి వద్ద సంస్కృత కావ్యాలను అభ్యసించాడు. పిదప పిఠాపురంలో పేరి పేరయ్యశాస్త్రి వద్ద సిద్ధాంతకౌముది చదువుకున్నాడు. అనంతరం వేదుల సూర్యనారాయణశాస్త్రి వద్ద వ్యాకరణం మహాభాష్యాంతం మంజూషతో సహా చదువుకున్నాడు. అక్కడ ఇతనికి కుప్పా ఆంజనేయశాస్త్రి, దర్భా సర్వేశ్వరశాస్త్రి, వడ్లమాని వేంకటశాస్త్రి సహాధ్యాయులుగా ఉన్నారు. ఆ తరువాత సుబ్రహ్మణ్యశాస్త్రి శ్రీపాద లక్ష్మీనృసింహశాస్త్రి వద్ద న్యాయశాస్త్రము, దెందుకూరి నరసింహశాస్త్రి వద్ద వేదాంతశాస్త్రము క్షుణ్ణంగా నేర్చుకున్నాడు. స్వయంకృషితో ఇతర శాస్త్రాలను కూడా అభ్యసించి సర్వతంత్ర స్వతంత్రతను సంపాదించాడు. ఇతడు తాను నేర్చుకున్న విద్యను ఇతర ప్రాంతాలనుండి వచ్చిన విద్యార్థులకు భోజనాది సదుపాయాలు కల్పించి గురుకుల పద్ధతిలో బోధించాడు. ఇతని వద్ద శిష్యరికం చేయడం గొప్ప విషయంగా భావించి దూరదేశాలనుండి ఎంతో మంది విద్యార్థులు పిఠాపురం చేరుకొనేవారు. ఇతని శిష్యులలో చాలామంది ప్రాచ్యకళాశాల ప్రిన్సిపాల్స్‌గా,పాఠశాలల ప్రధానోపాధ్యాయులుగా, పురాతత్త్వ శాస్త్ర పరిశోధకులుగా ఉన్నతపదవులు అలంకరించారు.
ఇతడు బాల్యం నుండే అనేక వ్యాసాలను వ్రాసి ప్రచురించేవాడు. ఇతడు సుమారు 14 గ్రంథాలను సంస్కృతాంధ్రాలలో రచించి ప్రకటించాడు. వాటిలో కొన్ని:
ఇంకా ఇతడు అనేక వ్యాసాలను విశ్వహిందూ పరిషత్తు సావనీరులోను, ఇతర పత్రికలలోను ప్రకటించాడు. తెలుగులోను, సంస్కృత భాషలోను ఆకాశవాణి ద్వారా అనేక ప్రసంగాలు చేశాడు. ఇతర రాష్ట్రాలలో సంస్కృతంలో, ఆంధ్రరాష్ట్రంలో తెలుగులో అనేక మహాసభలలో ఉపన్యాసాలు చేసి మంచి వక్తగా రాణించాడు. అష్టాదశ పురాణాలను తన పురాణపఠనం ద్వారా పిఠాపురవాసులకు వినిపించి వారిని ఆకట్టుకున్నాడు.
ఇతనికి అనేక బిరుదులు, సన్మాన సత్కారాలు వరించాయి.
ఇతని బిరుదులలో కొన్ని:
ఇతనికి జరిగిన సన్మానాలలో కొన్ని:
ఇతడు తన మేనమామ రేగిళ్ల చింతామణి పుత్రిక సుబ్బమ్మను వివాహం చేసుకున్నాడు. ఈ దంపతులకు భావనారాయణశాస్త్రి, కామశాస్త్రి, చింతామణిశాస్త్రి, రాజేశ్వరశాస్త్రి అనే నలుగురు కుమారులు, కామేశ్వరి, సుబ్బలక్ష్మి అనే ఇద్దరు కుమార్తెలు జన్మించారు.
ఇతడు ప్రవచనాలు, ధర్మోపన్యాసాలు, దుర్విమర్శనా ఖండనము తన నిత్యకృత్యంగా పెట్టుకుని జీవిస్తూ తుదకు 1978, మార్చి 3వ తేదీన మరణించాడు.
ఆంధ్ర భాషా సంజీవని
ఆంధ్ర భాషా సంజీవని 1871 లో కొక్కొండ వెంకటరత్నం పంతులు చే మద్రాసు లో ప్రారంభించబడిన మాస పత్రిక. తెలుగులో వచ్చిన తొలితరం తెలుగు పత్రికల్లో ఇది ఒకటి. ఇది 1883 దాకా కొనసాగి తొమ్మిది సంవత్సరాల పాటు ఆగిపోయి 1892 లో మళ్ళీ మొదలయ్యి 1900 దాకా కొనసాగింది. తొలిసంచిన విడుదలతోనే పండితుల ప్రశంసలు అందుకుంది. కందుకూరి వీరేశలింగం పంతులు సంపాదకుని లేఖ ద్వారా తన ప్రశంసలు అందజేశారు. ఆయన రాసిన మహాభారతం, సభాపర్వం ఈ పత్రికలో ధారావాహికగా ప్రచురించారు.
ఈ పత్రిక ప్రాచుర్యానికి కారణాలు 
వేంకటరత్నం, వీరేశలింగం మధ్యన వితంతు వివాహం, ఆడవారి చదువులు, సాంఘిక సంస్కరణల విషయంలో బేధాభిప్రాయాలు ఏర్పడ్డపుడు ఇద్దరూ తమ తమ పత్రికల్లో వ్యాసాలా ద్వారా వాద ప్రతివాదాలు జరిపారు.
మనుషుల్లో దేవుడు
మనుషుల్లో దేవుడు 1974 లో బి. వి. ప్రసాద్ దర్శకత్వంలో విడుదలైన కుటుంబ కథా చిత్రం. ఇందులో ఎన్. టి. ఆర్, వాణిశ్రీ ముఖ్య పాత్రలు పోషించారు.
తల్లిని, చెల్లాయిని పేదరికం నుంచి బయట పడవేయాలనే ఉద్దేశ్యంతో పెద్ద చదువులు చదవాలనే తలంపుతో పట్నం పారిపోయి వచ్చి వారాలు తింటూ, వీధి దీపాల దగ్గర చదువుకునే రాజా అనే కుర్రవాడిని మంచివాడయిన ఒక సంపన్న వైద్యుడు దగ్గరకు తీస్తాడు. రాజా పెద్ద వాడయి, ఆ వైద్యుని కుటుంబం కోసం ఎనలేని త్యాగాలు చేస్తాడు. ప్రేమించిన ప్రియురాలిని కూడా దూరం చేసుకుంటాడు.
టిప్పు
టిప్పు గా పేరు పొందిన ఎల్. ఎన్. ఏకాంబరేష్ తమిళనాడుకు చెందిన సినీ నేపథ్య గాయకుడు. తమిళ, తెలుగు, కన్నడ, మలయాళ భాషల్లో సుమారు 4000 కి పైగా పాటలు పాడాడు.
టిప్పు అసలు పేరు ఏకాంబరేష్. నవంబరు 1, 1978 న తమిళనాడులోని తిరుచిరాపల్లికి సమీపంలోని పొన్మలై లో లక్ష్మీ నారాయణన్, మీనాక్షి దంపతులకు జన్మించాడు. ఇతనికి ఒక అక్క గాయత్రి, మరియు చెల్లెలు నిత్య ఉన్నారు. టిప్పు "కామరాజ్ మెట్రిక్ స్కూల్", "సెయింట్ జాన్స్ మెట్రిక్యులేషన్ హయ్యర్ సెకండరీ స్కూల్లో" చదువుకున్నాడు.
గాయని హరిణి ఇతని భార్య. వీరికి సాయి స్మృతి, సాయి అభయంకర్ అనే ఇద్దరు పిల్లలున్నారు.
టిప్పు కు 2007 లో తమిళనాడు ప్రభుత్వం నుంచి కలైమామణి పురస్కారం లభించింది. 2010 లో కర్ణాటక రాష్ట్ర ప్రభుత్వం నుంచి ఉత్తమ గాయకుడిగా పురస్కారం లభించింది.
టిప్పు పాడిన కొన్ని ప్రజాదరణ పొందిన పాటలు.
చార్లెస్ విల్కిన్స్
సర్ చార్లెస్ విల్కిన్స్ (1749 – 13 మే 1836) ఒక ఆంగ్లేయ టైపోగ్రాఫరు. ఏషియాటిక్ సొసైటీ వ్యవస్థాపక సభ్యుడు. భగవద్గీత ను ఆంగ్లంలోకి అనువదించిన మొట్టమొదటి వ్యక్తిగా పేరు గాంచాడు. పంచానన్ కర్మాకర్ అనే భారతీయుడితో కలిసి మొట్టమొదటి సారిగా బెంగాలీ అక్షరాల అచ్చు ముద్రలను తయారు చేశాడు. 1788 లో రాయల్ సొసైటీ కి ఎంపికయ్యాడు.
విల్కిన్స్ 1749 లో సోమర్ సెట్ లోని ఫ్రోం లో జన్మించాడు. మొదట్లో అచ్చు వేసే వృత్తిలో శిక్షణ తీసుకున్నాడు. 1770 లో ఈస్ట్ ఇండియా కంపెనీ తరపున భారతదేశానికి వచ్చాడు. భాషలతో పనిచేయాల్సి రావడం వల్ల పార్శీ, బెంగాలీ భాషలను సులభంగా నేర్చుకున్నాడు. బెంగాలీ అక్షరాలను మొదటిసారిగా అచ్చు వేయడంలో కీలక పాత్ర పోషించాడు.
సైబీరియా
Siberia (; ) is an extensive geographical region, and by the broadest definition is also known as North Asia. Siberia has historically been a part of Russia since the 16th and 17th centuries.
The territory of Siberia extends eastwards from the Ural Mountains to the watershed between the Pacific and Arctic drainage basins. The Yenisei River conditionally divides Siberia into two parts, Western and Eastern. Siberia stretches southwards from the Arctic Ocean to the hills of north-central Kazakhstan and to the national borders of Mongolia and China. With an area of , Siberia accounts for 77% of Russia's land area, but it is home to just 40 million people—27% of the country's population. This is equivalent to an average population density of about (approximately equal to that of Australia), making Siberia one of the most sparsely populated regions on Earth. If it were a country by itself, it would still be the largest country in area, but in population it would be the world's 35th-largest and Asia's 14th-largest.
Worldwide, Siberia is well known primarily for its long, harsh winters, with a January average of −25 °C (−13 °F), as well as its extensive history of use by Russian and Soviet administrations as a place for prisons, labor camps, and exile.
The origin of the name is unknown. Some sources say that "Siberia" originates from the Siberian Tatar word for "sleeping land" (Sib Ir). Another account sees the name as the ancient tribal ethnonym of the (also "Syopyr" (sʲɵpᵻr)), a folk, which spoke a language that later evolved into the Ugric languages. This ethnic group was later assimilated to the Siberian Tatar people.
The modern usage of the name was recorded in the Russian language after the Empire's conquest of the Siberian Khanate. A further variant claims that the region was named after the Xibe people. The Polish historian Chycliczkowski has proposed that the name derives from the proto-Slavic word for "north" (север, "sever"), but Anatole Baikaloff has dismissed this explanation. He said that the neighbouring Chinese, Arabs and Mongolians (who have similar names for the region) would not have known Russian. He suggests that the name is a combination of two words, ""su"" (water) and ""bir"" (wild land).
గోపీచంద్ మలినేని
గోపీచంద్ మలినేని తెలుగు సినిమా రచయిత, దర్శకుడు. డాన్ శీను సినిమాతో దర్శకుడిగా తెలుగు సినిమారంగంలోకి ప్రవేశించాడు.
గోపీచంద్ ప్రకాశం జిల్లా ఒంగోలు సమీపంలోని బొద్దులూరివారి పాళెం లో జన్మించాడు. స్వగ్రామంలో 10వ తరగతి వరకు చదువుకున్న గోపిచంద్, నెల్లూరులోని వి.ఆర్. కళాశాలలో డిగ్రీ పూర్తిచేశాడు.
శ్రీహరి హీరోగా నటించిన పోలీస్ సినిమాకు సహాయ దర్శకుడిగా సినీబీవితాన్ని ప్రారంభించిన గోపిచంద్, శ్రీహరి నాలుగు సినిమాలకు పనిచేశాడు. అనంతరం ఇవివి సత్యనారాయణ దగ్గర రెండు సినిమాలకు, శ్రీను వైట్ల దగ్గర అందరివాడు, వెంకీ, ఢీ సినిమాలకు, మురుగ దాస్ దగ్గర స్టాలిన్ సినిమాకు, శ్రీవాస్ దగ్గర లక్ష్యం సినిమాకు మరియు మెహర్ రమేష్ దగ్గర కంత్రి, బిల్లా సినిమాలకు సహాయ దర్శకుడిగా పనిచేశాడు. డాన్ శీను ద్వారా దర్శకుడిగా పరిచయమయ్యాడు.
ఐఎస్ఒ 15919
ఐఎస్ఒ 15919(ఆంగ్లం: ISO 15919) అనేది అంతర్జాతీయ రోమనీకరణ ప్రమాణాలలో ఒకటి. ఇది 2001 లో ప్రచురించబడిన దేవనాగరి మరియు సంబంధిత బ్రాహ్మీ లిపుల లాటిన్ లిప్యంతరీకరణ ప్రమాణం.
సాధారణంగా లాటిన్ లిపిలో అక్షరాల సంఖ్య బ్రాహ్మీ లిపులలో కన్నా తక్కువ.  కాబట్టి బ్రాహ్మీ లిపుల అక్షరాలను లాటిన్ లిపి అక్షరాలతో సుచించాలంటే ఉన్న అక్షరాలకు కొన్ని అదనపు చిహ్నాలను చేర్చవలసి ఉంటుంది. అలా చేర్చిన ఒక ప్రమాణమే ఐఎస్ఒ 15919. ఈ అదనపు చిహ్నాలు సాదారణంగా ప్రధాన అక్షరం పైన లేదా కింద ఉంటాయి. వీటిని తెలుగు అక్షరాల యొక్క వత్తుల మాదిరి గా ఊహించుకోవచ్చు. వీటిని ఆంగ్ల భాషలో డయాక్రిటిక్స్(Diacritics) అంటారు.
ఐఎస్ఐ 15919 ఒక అంతర్జాతీయ బ్రాహ్మీ లిపుల రోమనీకరణ  ప్రమాణం. ఇది 2001(౨౦౦౧) లో 157 దేశాల ప్రమాణ సంస్థల మధ్య జరిగిన ఒప్పంద ఫలితం. ఏది ఏమైనా, "భారతదేశ జాతీయ రోమనీకరణ వ్యవస్థ" మాత్రం "హంటేరియన్ లిప్యంతరీకరణ వ్యవస్థ". ఒక ఐక్యరాజ్యసమితి నిపుణుల బృందం మాత్రం ఐఎస్ఐ 15919 అటు భారతదేశంలో కానీ ఇటు అంతర్జాతీయ మానచిత్ర వస్తువలలో కానీ ఎక్కడా వాడకంలో ఉన్నట్టు ఆధారం లేదని తెలిపారు.
ఐక్యరాజ్యసమితి భౌగోళిక పేర్ల నిపుణుల సమితి "ఐక్యరాజ్యసమితి భౌగోళిక పేర్ల రోమనీకరణ"(యుఎన్ఆర్ఎస్జిఎన్, UNRSGN) అనే మరో ప్రమాణాన్ని అభివృద్ధి చేశారు. ఇది చాలా బ్రాహ్మీ లిపులకు పనికివస్తుంది.
ఎఎల్ఎ-ఎల్సి లిప్యంతరీకరణ అనే మరో ప్రమాణం అమెరికా సంయుక్త రాష్ట్రాల లైబ్రరీ ఆఫ్ కాంగ్రెస్ మరియు అమెరికా గ్రంధాలయ సమితి ద్వారా ఆమోదించబడింది.  అంతర్జాతీయ సంస్కృత లిప్యంతరీకరణ వర్ణమాల(అ.సం.లి.వ., IAST) అనేది ఒక ప్రమాణం కాదు. ఇది బ్రాహ్మీ లిపుల లిప్యంతరీకరణకు ఐరోపాలో తయారు చేసిన ఒక వ్యావహారిక శైలి.
చెప్పుకోదగ్గ తేడా ఏమిటంటే యుఎన్ఆర్ఎస్జిఎన్(UNRSGN) మరియు ఐఎస్ఒ 15919  రెండూ కూడా అనుస్వరాన్ని(కం లో ం) ṁ తో సూచిస్తాయి. ఎఎల్ఎ-ఎల్సి మాత్రం ṃ ను వాడుతుంది. కానీ ఐఎస్ఒ 15919 లో ప్రత్యేకం ఏమిటంటే ఇది రకరకాల అనుస్వరాల కు బేధ నివృత్తిని కల్పిస్తుంది.
పుష్య బహుళ అష్టమి
పుష్య బహుళ అష్ఠమి అనగా పుష్యమాసములో కృష్ణ పక్షము నందు అష్టమి తిథి కలిగిన 23వ రోజు.
సంకల్ప్ రెడ్డి
సంకల్ప్ రెడ్డి తెలుగు సినిమా రచయిత, దర్శకుడు. ఘాజీ సినిమాతో దర్శకుడిగా తెలుగు సినిమారంగంలోకి ప్రవేశించాడు. ఘాజీ సినిమా హీందీ, తమిళంలో కూడా విడుదలైంది. 2018 లో అంతరిక్షం అనే సినిమాకు దర్శకత్వం వహించాడు.
సంకల్ప్ రెడ్డి 1987లో తెలంగాణ రాష్ట్రం, రంగారెడ్డి జిల్లాలోని ఇబ్రహీంపట్నంలో జన్మించాడు. 2006లో హైదరాబాదులోని సి.వి.ఆర్. కళాశాలో ఇంజనీరింగ్ పూర్తిచేసాడు. అనంతరం ఆస్ట్రేలియా, బ్రిస్బేన్ లోని గ్రిఫ్ఫిత్ విశ్వవిద్యాలయంలో ఎంబిఏ చదువుకున్నారు. ఆ చదువును మధ్యలోనే వదిలేసి ఆస్ట్రేలియాలోనే ప్రసిద్ధిపొందిన గ్రిఫిత్ ఫిల్మ్ స్కూల్లో చిత్ర దర్శకత్వంలో MFA ను (2009) చదివాడు.
సంకల్ప్ రెడ్డికి ఫ్యాషన్ డిజైనింగ్ లో పనిచేస్తున్న కీర్తితో వివాహం జరిగింది. వీరికి దేవ్ కవిశ్, శ్యమంత్ అనే ఇద్దరు పిల్లలు.
సినిమారంగంలోకి రావడానికి ముందు 4 లఘుచిత్రాలను తీశాడు. సొంతంగా కథ రాసుకొని, ఘాజీ సినిమాను తీశాడు.
నారుమంచి సుబ్బారావు
నారుమంచి సుబ్బారావు సంగీత ప్రియుడు, గానసభ స్థాపకుడు మరియు కార్యనిర్వహణాదక్షుడు. ఇతడు తెనాలి సుబ్బారావుగా సంగీతాభిమానులకు సుపరిచితుడు.
ఇతడు గుంటూరు జిల్లా, చుండూరులో 1902లో జన్మించాడు. వీరి పూర్వీకులు తెనాలి సమీపంలోని పెదరావూరు గ్రామానికి చెందినవారు. ఇతని తాత జానకిరామయ్య చిన్నతనంలోనే కాలినడకన తిరువయ్యూరుకు వెళ్ళి త్యాగరాజును సంగీతబిక్ష పెట్టమని అర్థించాడు. అప్పటికే 70 యేళ్లు నిండిన త్యాగయ్య అతడికి తన శిష్యుడిగా విద్యారంభం చేసి తన ప్రియ శిష్యుడైన వీణ కుప్పయ్యర్ చేతిలో పెట్టాడు. కుప్పయ్యర్ వద్ద 14 సంవత్సరాలు జానకిరామయ్య శిష్యరికం చేశాడు. ఆ విధంగా జానకిరామయ్య త్యాగరాజుకు శిష్యుడు, ప్రశిష్యుడూ. ఇక సుబ్బారావు తండ్రి సీతారామయ్య తన తండ్రి జానకిరామయ్య వద్ద, ముత్యాలపేట త్యాగయ్యర్ వద్ద సంగీతవిద్యను అభ్యసించిన విద్వాంసుడు. ఆ విధంగా సుబ్బారావు సంగీతనేపథ్యం కలిగిన కుటుంబంలో జన్మించాడు. ఇతని ప్రాథమిక విద్యాభ్యాసం తెనాలిలోను ఉన్నత విద్య మద్రాసు క్రిస్టియన్ కాలేజి, మద్రాసు లా కాలేజీలలో జరిగింది. 1925లో ఇతడు తెనాలిలో న్యాయవాదిగా వృత్తిని ప్రారంభించాడు.
ఇతడు తన 45వ యేట తన తండ్రి సీతారామయ్య జ్ఞాపకచిహ్నంగా "శ్రీ సీతారామ గానసభ"ను తెనాలిలో 1947, ఆగష్టు 29వ తేదీన స్థాపించాడు. ఈ సభ ప్రారంభ కార్యక్రమంగా ఓగిరాల వీరరాఘవశర్మ కచేరీని ఏర్పాటు చేశారు. ఈ సంస్థ అప్పటి నుండి వేలాది కార్యక్రమాలను నిర్వహించి తెనాలిలో కర్ణాటక సంగీతానికి పట్టుకొమ్మగా నిలిచింది. ఈ గానసభలో గానం చేసినవారిలో మహరాజపురం సంతానం, సెమ్మంగుడి శ్రీనివాస అయ్యర్, అరియకుడి రామానుజ అయ్యంగార్, చిత్తూరు సుబ్రహ్మణ్యం పిళ్లై, ముసిరి సుబ్రహ్మణ్య అయ్యర్, ముదిగొండన్ వెంకట్రామ అయ్యర్, డి.కె.పట్టమ్మాళ్, ఎం.ఎస్. సుబ్బలక్ష్మి, హరి నాగభూషణం, పిరాట్ల శంకరశాస్త్రి, పురాణం కనకయ్య శాస్త్రి, సుసర్ల గంగాధరశాస్త్రి, తాడిగడప శేషయ్య, పారుపల్లి రామక్రిష్ణయ్య, చిలకలపూడి వెంకటేశ్వరశర్మ, పర్వతనేని వీరయ్య చౌదరి, పాలఘాట్ మణి, ఫ్లూట్ మహాలింగం మొదలైనవారెందరో ఉన్నారు. ఎందరో సంగీత విద్వాంసులు ఈ గానసభలో గానం చేయడం ఒక వరంగా భావిస్తారు. సుబ్బారావు ఈ గానసభ నిర్వాహకునిగా తన కార్యదక్షతను ప్రదర్శించాడు. ఈ సంస్థకు కచేరీ ద్వారా కొంత ఆదాయాన్ని, దాతలద్వారా కొంత విరాళాన్ని సేకరించి శాశ్వతనిధిని ఏర్పాటు చేశాడు. 1953 నుండి మూర్తి త్రయమైన త్యాగరాజు, శ్యామశాస్త్రి, ముత్తుస్వామి దీక్షితులవే కాకుండా భద్రాచల రామదాసు, సదాశివ బ్రహ్మేంద్రస్వామి, పురందరదాసు, నారాయణతీర్థులు, మునిపల్లె సుబ్రహ్మణ్య కవి మొదలైన వారి జన్మతిథినాడు ఆయా విద్వాంసుల జయంతులను నిర్వహించడం ప్రారంభించాడు. ఈ విద్వాంసుల జయంతులను తెనాలిలోని ఈ గానసభలోనే కాక విజయవాడ, గుంటూరు, మద్రాసు వంటి చోట్ల కూడా ఇతడు ఘనంగా నిర్వహించి సంగీతప్రియుల ప్రశంసలను పొందాడు.
ఇతడు కర్ణాటక సంగీతంపై ఉన్న అభిమానంతో విశేషంగా పరిశ్రమించి ఈ క్రింది గ్రంథాలను రచించాడు.
మాదాల రంగారావు
మాదాల రంగారావు (మే 25, 1948 - మే 27, 2018) తెలుగు సినిమా నిర్మాత, దర్శకుడు మరియు నటుడు. వామపక్ష భావజాలం కలిగిన ఈయన అవినీతి, అణిచివేత లాంటి సామాజిక సమస్యలను ప్రతిబింబిస్తూ అనేక సినిమాలు రూపొందించాడు. నవతరం ప్రొడక్షన్స్ అనే నిర్మాణ సంస్థ స్థాపించాడు. మరో కురుక్షేత్రం, యువతరం కదిలింది, ఎర్రమల్లెలు, విప్లవశంఖం, నవోదయం, మహాప్రస్థానం, తొలిపొద్దు, ప్రజాశక్తి, బలిపీఠంపై భారతనారి, ఎర్రపావురాలు, స్వరాజ్యం, జనం మనం వంటి సినిమాల్లో నటించారు. నాంపల్లి స్టేషన్ కాడా రాజా లింగో, కాలేజీ కుర్రవాడ కులాసాగా తిరిగేటోడా, అమరవీరులెందరో అనే పాటలు అత్యంత ప్రజాదరణను పొందాయి.
అతను ప్రకాశం జిల్లా మైనం పాడు మాదాల స్వగ్రామంలో 1948 మే 25న ఆయన జన్మించాడు. ప్రజా నాట్యమండలి లో క్రియాశీలక సభ్యుడిగా ఉన్నాడు. మరో ప్రముఖ దర్శకుడు టి. కృష్ణ, నిర్మాత పోకూరి బాబురావు ఈయన సహోధ్యాయిలు. రంగారావు కొడుకు మాదాల రవి. తండ్రి సినిమాల్లో బాల నటుడిగా నటించాడు. 1980-90 దశకంలో సామాజిక విప్లవ సినిమాలతో తెరపై సంచలనం సృష్టించాడు.
తాను నిర్మించిన చిత్రాల ద్వారా వచ్చిన లాభాన్ని సీపీఎం పార్టీ కార్యాలయానికి విరాళంగా ఇచ్చేవాడు. ఉమ్మడి ఏపీలోని పలు ప్రాంతాల్లోని థియేటర్లలో ప్రదర్శించడం ద్వారా వచ్చిన లాభాన్ని స్థానిక సీపీఎం కార్యాలయాలకు అందించేవాడు. మారుతున్న పరిస్థితుల్లో కూడా నమ్ముకొన్న సిద్ధాంతాలను తుదిశ్వాస వరకు విడవలేదు.
చైర్మన్ చెలమయ్య ఆయన మొదటి సినిమా. నవతరం ప్రొడక్షన్స్ పతాకంపై ఈయన 1980 లో తీసిన యువతరం కదిలింది సినిమాకు ఆంధ్రప్రదేశ్ రాష్ట్ర ప్రభుత్వ బంగారు నంది పురస్కారం లభించింది. నవతరం పిక్చర్స్‌ బ్యానర్లో సినిమాలు నిర్మించిన మాదాల, ఎక్కువగా విప్లవ భావాలు కలిగిన చిత్రాలనే తీశాడు. నేటి తరంలో విప్లవ సినిమాలకు చిరునామాగా నిలిచిన ఆర్‌ నారాయణమూర్తికి మాదాల స్పూర్తిగా నిలిచారు.గత కొంతకాలంగా శ్వాసకోస సంబంధ వ్యాధితో బాధపడుతున్న మాదాల రంగారావు 2018, మే 27 ఆదివారం తెల్లవారుజామున 5 గంటలకు హైదరాబాదులో మరణించాడు.
పోకూరి బాబురావు
పోకూరి బాబురావు ఒక తెలుగు సినీ నిర్మాత. ఈతరం ఫిలిమ్స్ ఈయన స్థాపించిన నిర్మాణ సంస్థ.
మొదట్లో దర్శకులు టి. కృష్ణ, మాదాల రంగారావు మొదలైన వారితో కలిసి పనిచేశాడు.
సందీప్ రెడ్డి వంగా
సందీప్ రెడ్డి వంగా తెలుగు సినిమా రచయిత, దర్శకుడు. అర్జున్ రెడ్డి తో దర్శకుడిగా తెలుగు సినిమారంగంలోకి ప్రవేశించాడు.
సందీప్ 1988, డిసెంబర్ 25న తెలంగాణ రాష్ట్రంలోని వరంగల్లులో జన్మించాడు. 8వ తరగతి వరకు వరంగల్లులోని ప్లాటినం జూబ్లీ హైస్కూల్ మరియు అఘాఖాన్ ఎడ్యుకేషనల్ సోసైటీ స్కూల్లో చదివిన సందీప్, 10వ తరగతి నుండి 12వ తరగతి వరకు హైదరాబాదులో చదివాడు. దార్వాడలోని ఎస్.డి.ఎం. వైద్య కళాశాలలో ఫిజియోథెరఫీ పూర్తిచేసి, కొన్నాళ్లు వైజాగ్ లో ఉద్యోగం చేసాడు.
సినిమారంగంపై ఉన్న ఆసక్తితో ఆస్ట్రేలియా, సిడ్నీలోని అకాడమీ అఫ్ ఫిలిం, థియేటర్ అండ్ టెలివిజన్ లో ఫిలిం మేకింగ్ ఫై శిక్షణ తీసుకున్నాడు.
2010 నుండి సినిమారంగంలోని వివిధ విభాగాల్లో పనిచేసిన సందీప్, 2010లో కేడి సినిమాకు సహాయ దర్శకుడిగా.. 2015లో మళ్ళీ మళ్ళీ ఇది రాని రోజు సినిమాకు సహా దర్శకుడిగా పనిచేసాడు.
అర్జున్ రెడ్డి: అర్జున్ రెడ్డి సినిమా స్క్రిప్ట్ రాసుకొని హీరో పాత్రకోసం శర్వానంద్ ను సంప్రదించాడు. కానీ, అతను వేరే సినిమా చేస్తుండడంతో విజయ్ దేవరకొండను తీసుకోవడం జరిగింది. ఈ చిత్రాన్ని నిర్మించడానికి ఏ నిర్మాత ముందుకురాకపోవడంతో సందీప్ తండ్రి, అన్న కలిసి భద్రకాళి పిక్చర్స్ అనే నిర్మాణ సంస్థ ఏర్పాటుచేసి, ఈ చిత్రాన్ని నిర్మించారు.
2017, ఆగష్టు 26న విడుదలైన అర్జున్ రెడ్డి సినిమా బ్లాక్ బస్టర్ హిట్ గా నిలిచి సందీప్ కి, చిత్ర యూనిట్ కి మంచి పేరు వచ్చింది. 5 కోట్ల రూపాయలతో నిర్మించిన ఈ చిత్రం 50 కోట్లకు పైగా వసూలు చేసింది.
ముస్లిం మహిళల వివాహ హక్కుల రక్షణ బిల్లు- 2017
ముస్లిం మహిళల వివాహ హక్కుల రక్షణ బిల్లు- 2017 లేదా ట్రిపుల్ తలాక్ బిల్లును 28 డిసెంబర్ 2017 రోజున లోక్‌సభలో కేంద్ర న్యాయశాఖ మంత్రి రవిశంకర్ ప్రసాద్ ప్రవేశపెట్టారు. మూడుసార్లు తలాక్ చెప్పి భార్యను వదిలించుకునే ఈ దురాచారానికి స్వస్తి పెట్టేందుకు కేంద్రం ఈ బిల్లు తీసుకొచ్చింది. సుప్రీం ఆదేశాలతో ట్రిపుల్‌ తలాక్‌కు చరమగీతం పాడేలా కేంద్ర ప్రభుత్వం ఈ బిల్లు రూపొందించింది.
ట్రిపుల్‌ తలాక్‌ చట్ట విరుద్దమని . ఇది రాజ్యాంగ విరుద్ధమని ప్రాథమిక హక్కులకు భంగకరమని సుప్రీంకోర్టు స్పష్టం చేసింది. సుప్రీంకోర్టు ప్రధాన న్యాయమూర్తి జస్టిస్‌ ఖేహార్‌ నేతృత్వంలోని ఐదుగురు సభ్యుల ధర్మాసనం 3-2 మెజారిటీతో తీర్పు వెలువరించింది. తలాక్‌ చెప్పి విడాకులు తీసుకుంటే నాన్‌-బెయిలబుల్‌ వారెంట్‌ జారీ చేసి, గరిష్ఠంగా మూడేళ్లు జైలుశిక్ష విధిస్తామని ఈ బిల్లులో కేంద్రం పొందుపర్చింది. ట్రిపుల్‌ తలాక్‌ మహిళల హక్కులను హరిస్తోందని గత ఆగస్టు 22, 2017న సుప్రీంకోర్టు రాజ్యాంగ ధర్మాసనం తీర్పును వెలువరించింది. దీనిపై చట్టం తీసుకురావాలని కేంద్ర ప్రభుత్వానికి సర్వోన్నత న్యాయస్థానం ఆదేశించింది. 
కేంద్ర హోం మంత్రి రాజ్‌నాథ్‌సింగ్‌ అధ్యక్షతన మంత్రివర్గ ఉపసంఘం తలాక్‌ ట్రిపుల్‌పై ఎర్పడింది. ఇందులో సుష్మాస్వరాజ్‌, అరుణ్‌జైట్లీ, రవిశంకర్‌ప్రసాద్‌, రిపీపీ చౌదరిలు సభ్యులుగా ఉన్నారు.
తడకమళ్ల వేంకట కృష్ణారావు
తడకమళ్ల వేంకట కృష్ణారావుతొలి తెలుగు నవలాకారుడు. నరహరి గోపాలకృష్ణమచెట్టి రాసిన సోనాబాయి పరిణయము(1873),కందుకూరి వీరేశలింగం నవల రాజశేఖర చరిత్ర(1866)కు ముందే కంబుకంధర చరిత్ర(1830-60)అనే నవలను రచించాడు.
కృష్ణారావు నల్లగొండ జిల్లా హుజూర్ నగర్ లో జన్మించారు.కంబుకంధర చరిత్రను ఆయన వచన ప్రబంధంగా చెప్తారు. ఐతే 19వ శతాబ్ధంలో నవల ప్రబంధంగానే వ్యవహరించబడింది. కాబట్టి కథానిక లాగానే నవల రచన తెలంగాణలోనే బీజం పడిందని చరిత్రకారుల అంచనా.
సూరారం కవిరంగదాసు
20వ శతాబ్దికి చెందిన వాగ్గేయకారుడు సూరారం కవిరంగదాసు. మహబూబ్ నగర్ జిల్లా సూరారం (కోయిలకొండ) గ్రామానికి చెందిన వాడు. ఎన్నో సంకీర్తనలు రచించారు. అంతే కాకుండా తాళపత్ర గ్రంథాలు రచించారు. ఇందులో జ్యోతిష్యము, వైద్య శాస్త్రము, జలార్గ శాస్త్రము, మంత్ర శాస్త్రమునకు సంబంధించిన వివరణ ఉందని వీరి కుటుంబీకులైన శ్రీవైష్ణవ వేణుగోపాల్ తెలిపారు. ఇతని కీర్తనలు మహబూబ్ నగర్ జిల్లా అంతటా వ్యాప్తి చెందాయి. తన పేరుమీదనే కవిరంగ దాసునికి అంకితం ఇస్తున్నట్లు కీర్తనలు రచించారు. సూరారం గ్రామంలో వీరి పొలం దగ్గర పులిగట్టు గుహలో తపస్సు చేసి భగవంతుని సాక్షత్కారము పొందిన గొప్ప పండితుడు వాగ్గేయకారుడని సూరారం గ్రామ పెద్దలు చెప్పుకుంటారు. వీరి కుటుంబానికి చెందిన యువకవి శ్రీవైష్ణవ వేణుగోపాల్ శ్రీ వేపూరు హనుమద్దాసు కీర్తనలపై మద్రాసు విశ్వవిద్యాలయంలో ఎం.ఫిల్ పరిశోధన చేశారు. ప్రస్తుతం బెనారస్ హిందూ విశ్వవిద్యాలయం కాశీలో తెలుగు సాహిత్యంలో సరస్వతి అనే అంశంపై పిహెచ్.డి పరిశోధన చేస్తున్నారు..
జోళదరాశి దొడ్డనగౌడ
జోళదరాశి దొడ్డనగౌడ గాయకుడిగా, నటుడిగా, కన్నడాంధ్ర కవిగా, నాటకకర్తగా, ప్రయోక్తగా, వీరశైవతత్వజ్ఞుడిగా ప్రసిద్ధుడు.
జోళదరాశి దొడ్డనగౌడ బళ్లారి జిల్లా జోళదరాశి గ్రామంలో 1910, జూన్ 27వ తేదీన ఒక సంపన్న రైతు కుటుంబంలో పంపనగౌడ, రుద్రమ్మ దంపతులకు జన్మించాడు. ఇతడు బాల్యం నుండే సంగీత, నాటక, సాహిత్యాలపై అమితమైన ఆసక్తిని కనబరచాడు. స్వగ్రామంలోనే నాటక సంఘాన్ని నెలకొల్పి "గరుడ గర్వభంగ" అనే నాటకాన్ని ప్రదర్శించి ప్రముఖ నటుడు బళ్ళారి రాఘవ ప్రశంసలందుకున్నాడు. ఆనాటి నుండి వారిద్దరి మధ్య అనుబంధం బలపడి తెలుగు, కన్నడ నాటకరంగానికి ఒక కొత్త వెలుగు నిచ్చింది. ఇతడు వ్రాసిన కన్నడ నాటకాలు బసవేశ్వర, కనకదాసులలో బళ్ళారి రాఘవ ప్రధాన పాత్రలను ధరించాడు. రాఘవ నాటకబృందంలో సభ్యుడిగా ఇతడు బెంగుళూరు, విజయవాడ, హైదరాబాదు, ఢిల్లీ, రంగూన్ మొదలైన పలు పట్టణాలలో ప్రదర్శనలిచ్చాడు. కబీరు, నారదుడు, కృష్ణుడు, రాముడు మొదలైన పాత్రలను ధరించి ప్రేక్షకుల మెప్పును పొందాడు. ఇతడు బళ్ళారి జిల్లా నాటకకళాపరిషత్తును స్థాపించాడు. బళ్లారిలో రాఘవ కళామందిరం నిర్మాణంలో కృషి చేశాడు. స్వగ్రామంలో రామేశ కళామందిరాన్ని నిర్మించాడు. ఇతడు శివభక్తుడు. శరణకవిగా ఇతడు కళారాధనతో పాటు మత, వేదాంత తత్త్వ ప్రచారాలను చేశాడు. ఇతడు రైతుగా, గ్రామ పంచాయితీ అధ్యక్షుడిగా కూడా వ్యవహరించాడు.
ఇతడు కన్నడ భాషలో 30కి పైగా కావ్యాలు, నాటకాలు, కవితా సంపుటాలను వెలువరించాడు. తెలుగులో "గేయ గుంజారము", "వచనామృతము", "శూన్య సంపాదనము" మొదలైన గ్రంథాలను రచించాడు. ఇతని జీవిత చరిత్ర "నందే నానోదిదే" అనే పేరుతో కన్నడ భాషలో వెలువడింది. ఇది తెలుగులో "అనుభవాలు - జ్ఞాపకాలు" పేరుతో తెలుగు విశ్వవిద్యాలయ ప్రచురణగా వెలువడింది.
ఇతడు కంచుకంఠంతో వేలాది సభలలో కావ్యగానం చేసి కన్నడ ప్రజలను సంగీత సాహిత్యాలలో ఓలలాడించాడు. తన గానం మూలకంగా ఇతడు కన్నడ కావ్యాలపట్ల ప్రజలకు ఆసక్తిని, అభిరుచిని కలిగించాడు. రాజశేఖర విలాస, శూన్యసంపాదన, భరతేశ వైభవ, ప్రభులింగలీలె, బసవపురాణ, హరిహరన రగళెగళు, గిరిజాకళ్యాణ, హరిశ్చంద్రకావ్య, రామాయణ దర్శనం, జైమిని భారత మొదలైన ఎన్నో కన్నడ కావ్యాలను సాహిత్యాభిరుచి, సంగీతప్రజ్ఞ, దైవభక్తి ముప్పేటలుగా ఆవేశంతో గానం చేసేవాడు. ఇతడు గానంలో లీనమై, తన్మయుడై, భావావేశానికి లోనై ఒక్కోసారి భోరున విలపించేవాడు. 
ఇతడు "గమకకళానిధి" అనే బిరుదును పొందాడు. కన్నడ సాహిత్య పరిషత్తు, ఆంధ్రప్రదేశ్ సంగీత నాటక అకాడమీలనుండి ఇతడు సత్కరించబడ్డాడు. కర్ణాటక రాష్ట్రప్రభుత్వం రాజ్యోత్సవ ప్రశస్థిని, కర్ణాటక సంగీత నాటక అకాడమీ పురస్కారాన్ని అందుకున్నాడు. కల్బుర్గి విశ్వవిద్యాలయం ఇతడిని గౌరవ డాక్టరేటుతో సత్కరించింది. 
ఇతడు 1994, మే 10వ తేదీన మరణించాడు.
భిన్నేక తుంగ్గల్ ఇకా
భిన్నేక తుంగల్ ఇకా(భిన్నత్వంలో ఏకత్వం) ఇండోనేషియా యొక్క అధికారక జాతీయ నినాదం. ఇది పాత జావా భాషకు సంబంధిచిన వాక్యం. దీని అర్థం భిన్నత్వంలో ఏకత్వం. ఇది ఇండోనేషియా జాతీయ చిహ్నమైన గరుడ పంచశీల పై రాసి ఉంటుంది.  ఇది ఇండోనేషియా రాజ్యాంగపు 36ఎ(36A) అధికరణలో ప్రత్యేకంగా గుర్తించబడింది. గరుడ అనే పేరు విష్ణుమూర్తి యొక్క వాహనము మరియు భౌద్ధ మత బంగారు పక్షి రాజం అయిన గరుడ(గరుత్మంతుడు) నుండి తీసుకోబడింది.
ఇది పాత జావా భాషలో రాసిన సుతసోమ కావ్యం(జావా: సుతసోమ కకావిన్) నుండి తీసుకోబడిన ఒక వాక్యం. ఇది ఎంపు తంత్యులర్(ఎంపు ఒక గౌరవ వాచకం) చే రచించబడింది. ఇది 14వ శతాబ్ధపు మజాపహిత్ రాజ్యంలో, రాజసానగార హయాం లో రచించబడింది. ఈ కావ్యం ఇతిహాస పద్యాలు ఛందస్సు లో ఉంటాయి.
హిందువుల (ముఖ్యంగా శైవులు) మరియు బౌద్ధుల మధ్య సహనాన్ని ప్రభోదించడం చేత ఇది ముఖ్యమైన కావ్యంగా భావించబడుతుంది.
ఇది 139 అధ్యాయంలోని, 5వ పద్యము (తెలుగు లిప్యంతరీకరణ)
ర్వనేక ధాతు వినువుస్ బుద్ధ విశ్వా,
భిన్నేకి రక్వ రింగ్ అపన్ కేన పర్వానొసేన్,
మణ్గ్కా న్గ్ జీనాత్వ కలవాన్ శివతత్వ తుంగ్గల్,
భిన్నేక తుంగల్ ఇకా తన్ హనా ధర్మ మంగ్ర్వా.
(జావా లిపి)
"Rwâneka dhâtu winuwus Buddha Wiswa,"
"Bhinnêki rakwa ring apan kena parwanosen,"
"Mangka ng Jinatwa kalawan Siwatatwa tunggal,"
"Bhinnêka tunggal ika tan hana dharma mangrwa."
ప్రసిద్ధమైన శివుడు, బుద్ధుడు ఇరువురని అంటారు.
వారు ఇద్దరే, కానీ వారి మధ్య బేధంబొక చూపుతో గుర్తించనేల సాధ్యం,
బుద్ధతత్త్వం శివత్వం ఒకటే కాబట్టి.
వారు ఇద్దరే, కానీ ఒక్కలాంటివారే, సత్యంబుబేధములేదు
సోయ్విటో సంతోసో యొక్క ఆంగ్ల వ్యాఖ్యానం యొక్క తెలుగీకరణ.
ఎం. కె. స్టాలిన్
ఎం.కె.స్టాలిన్ మరియు తలాపతీ అని పిలవబడే తమిళనాడుకు చెందిన ఒక రాజకీయ నాయకుడు, ద్రవిడ మున్నేట్ర కజగం (DMK) రాజకీయ పార్టీ అధ్యక్షుడు. అతను 1996 నుండి 2002 వరకు చెన్నైకి 37 వ మేయర్ మరియు 2009 నుండి 2011 వరకు తమిళనాడు యొక్క మొదటి ఉప ముఖ్యమంత్రిగా ఉన్నారు.
తమిళంలోని 3 వ ముఖ్యమంత్రి , డిఎంకె చీఫ్ ఎం. కరుణానిధి మూడవ కుమారుడు, తన రెండవ భార్య దయాళు అమ్మాళ్కి జన్మించారు. స్టాలిన్ మద్రాస్ విశ్వవిద్యాలయంలో చెన్నైలోని న్యూ కాలేజీ నుండి చరిత్రలో తన గ్రాడ్యుయేషన్ పూర్తి చేశారు. 2006 అసెంబ్లీ ఎన్నికల తరువాత తమిళనాడు ప్రభుత్వంలో గ్రామీణాభివృద్ధి శాఖ మరియు స్థానిక పరిపాలన మంత్రిగా స్టాలిన్ అయ్యారు. 29 మే 2009 న, స్టాలిన్ గవర్నర్ సుర్జిత్ సింగ్ బర్నాలా చేత తమిళనాడు డిప్యూటీ ముఖ్యమంత్రిగా నామినేట్ అయ్యాడు.
2013 జనవరి 3 న కరుణానిధి స్టాలిన్ను తన వారసుడిగా పేర్కొన్నారు. కరుణానిధి మరణం తర్వాత పార్టీ అధికారాలను ఎవరు తీసుకుంటున్నారనే దాని గురించి గందరగోళానికి గురయ్యారు. డిఎంకె వర్కింగ్ ప్రెసిడెంట్గా జనవరి 4, 2017 న స్టాలిన్ నియమించబడ్డారు.
పెళ్ళాం ఊరెళితే
పెళ్ళాం ఊరెళితే 2003, జనవరి 15న విడుదలైన తెలుగు చలనచిత్రం. ఎస్. వి. కృష్ణారెడ్డి దర్శకత్వం వహించిన ఈ చిత్రంలో శ్రీకాంత్, వేణు, సంగీత, రక్షిత ముఖ్యపాత్రలలో నటించగా, మణిశర్మ సంగీతం అందించారు.
హాస్య యోగా
జోక్, కామెడీ, సంతోషకరమైన స్థితి వంటివి లేకుండా శారీరక కదలికల ద్వారా నవ్వడం అనే ప్రక్రియే హాస్య యోగా.
ఈ ప్రక్రియ మానసిక ఒత్తిడి నుంచి తక్షణ ఉపశమనం కలిగిస్తుంది. సహజంగా కానీ, కృత్రిమంగా కానీ, నటించడం ద్వారా కానీ - ఏ విధంగా నవ్వినా మానవ మెదడు తేడా పసిగట్టదు, ఎలా నవ్వినా మెదడు ఎండార్ఫిన్లను విడుదల చేస్తుంది. ఈ ఎండార్ఫిన్లు ఆనందాన్నీ, ఆరోగ్యాన్నీ కలిగిస్తాయి. ఈ పరిశోధన ఫలితాల ఆధారంగా 1995లో ముంబైకి చెందిన వైద్యుడు మదన్ కటారియా హాస్య యోగా ప్రక్రియను రూపొందించారు. వాణిజ్యపరమైన ప్రచారం లేకుండానే 100 దేశాలకు పైగా ఈ ప్రక్రియ విస్తరించింది. లాఫింగ్ క్లబ్ లు, హాస్య యోగా శిక్షకులు హాస్య యోగాను మరింత ప్రాచుర్యంలోకి తీసుకువస్తున్నారు.
అమ్మాయిలు అబ్బాయిలు
అమ్మాయిలు అబ్బాయిలు 2003, జనవరి 30న విడుదలైన తెలుగు చలనచిత్రం. రవిబాబు దర్శకత్వం వహించిన ఈ చిత్రంలో మోహిత్, విజయ్ సాయి, డెబీనా, సోనూ సూద్, రమ్యశ్రీ, చలపతి రావు, రవి బాబు, ధర్మవరపు సుబ్రమణ్యం, చిత్రం శ్రీను ముఖ్యపాత్రలలో నటించగా, చక్రి సంగీతం అందించారు.
నూజివీడు సీడ్స్
నూజివీడు సీడ్స్ అనేది ఒక భారతీయ వ్యవసాయ వ్యాపార సంస్థ, ఇది ముఖ్యంగా విత్తనాలను విక్రయిస్తుంది. భారతదేశం యొక్క అతిపెద్ద హైబ్రిడ్ సీడ్ కంపెనీగా పిలవబడే ఈ నూజివీడు సీడ్స్ లిమిటెడ్, లక్షల మంది రైతులకు నాణ్యమైన హైబ్రిడ్ మరియు రకరకాల విత్తనాలను అభివృద్ధి చేసి సరఫరా చేయడం ద్వారా ఇది భారతీయ వ్యవసాయంలో ముఖ్య పాత్ర పోషిస్తుంది. నూజివీడు సీడ్స్, నిజానికి NSL గ్రూపులో భాగంగా స్థాపించబడింది, ఇది నాలుగు దశాబ్దాలకు పైబడి భారతదేశ రైతులకు సేవలను అందిస్తుంది. ఈ సంస్థ 17 రాష్ట్రాలలో ఉనికిని కలిగి, దేశవ్యాప్తంగా 5.5 మిలియన్ల మంది రైతులకు సుమారు 350 రకాల విత్తనాల ఉత్పత్తులను మార్కెట్ చేస్తుంది.
సాయిపల్లవి
సాయిపల్లవి ఒక సినీ నటి. ప్రేమమ్, ఫిదా చిత్రాల్లో నటించింది.
సాయిపల్లవి ది తమిళనాడులోని ఊటీకి సమీపంలో ఉన్న కోత్తగిరి అనే చిన్న గ్రామం. తల్లి రాధామణి పుట్టపర్తి సాయిబాబా భక్తురాలు కావడంతో ఆమె పేరులో సాయి చేర్చింది. ఈమె మంచి నర్తకి కూడా. తండ్రి సెంతామరై కస్టమ్స్ అధికారి. ఈమె మరియు చెల్లెలు పూజ కవల పిల్లలు. అక్కడికి దగ్గర్లోని కోయంబత్తూరు లో పాఠశాల విద్యనభ్యసించింది. తల్లి ప్రభావంతో ఈమెకు డ్యాన్సు అంటే చిన్నప్పటి నుంచి ఆసక్తి ఉండేది. పాఠశాల స్థాయి నుంచి బెరుకు లేకుండా వేదికల మీద నాట్యం చేసేది. ఈమె ఎనిమిదో తరగతి లో ఉండగా ఆమె నాట్యం చూసిన ఓ దర్శకుడు "ధూం ధాం" అనే తమిళ సినిమాలో కథానాయిక కంగనా రనౌత్ పక్కన చిన్న పాత్రలో అవకాశమిచ్చాడు. తర్వాత మీరా జాస్మిన్ క్లాస్ మేట్ గా "కస్తూరి మాన్" అనే మరో సినిమా లో నటించింది.
ఈటీవీలో ఢీ లాంటి కొన్ని డ్యాన్సు కార్యక్రమాల్లో పాల్గొనింది. తండ్రి ఈమె ముందు బాగా చదువుకోవాలనే ఉద్దేశ్యంతో జార్జియా లో వైద్యవిద్య నభ్యసించడానికి పంపించాడు.
వైద్యవిద్య నాలుగు సంవత్సరాలు పూర్తి కాగానే తమిళ దర్శకుడు అల్ఫోన్సో ఈమెను ప్రేమమ్ చిత్రంలో నటించమని అడిగాడు. అలా ఈమె సినీ రంగ ప్రవేశం జరిగింది. తర్వాత శేఖర్ కమ్ముల దర్శకత్వంలో వచ్చిన ఫిదా సినిమాలో కథానాయిక భానుమతి పాత్ర పోషించింది. ఈ సినిమా కోసం తెలుగు నేర్చుకుని స్వంతంగా డబ్బింగ్ చెప్పుకుంది. తర్వాత నాని సరసన ఎం. సి. ఏ చిత్రం లో నటించింది.
సింహళ భాష
సింహళ (సింహళము: සිංහල; siṁhala [siŋɦələ]), [3] అనేది సింహళీయుల యొక్క స్థానిక భాష, శ్రీలంకలో అతిపెద్ద జాతి సమూహంగా 16 మిలియన్ల మంది ఉన్నారు. సింహళీయులు శ్రీలంకలో ఇతర జాతి సమూహాలచే రెండవ భాషగా మాట్లాడతారు, సుమారు నాలుగు మిలియన్ల మంది పౌరులు ఉన్నారు. ఇది ఇండో-యూరోపియన్ భాషల ఇండో-ఆర్యన్ శాఖకు చెందినది. సింహళీయుల రచన సింహళి లిపిని ఉపయోగించి రాయబడింది, ఇది బ్రాహ్మిక్ స్క్రిప్టులలో ఒకటి, కడంబ వర్ణమాలకు దగ్గరి సంబంధం కలిగిన ప్రాచీన భారతీయ బ్రాహ్మి లిపి యొక్క వంశస్థుడు. సింహళీయులు శ్రీలంక యొక్క అధికారిక మరియు జాతీయ భాషలలో ఒకటి. సింహళీయులు, పాళీతో పాటు, తెరవాడ బౌద్ధ సాహిత్యంలో అభివృద్ధిలో ప్రధాన పాత్ర పోషించారు. శ్రీలంకలో బౌద్ధమతం రావడంతో, క్రీ.పూ. మూడవ నుండి రెండవ శతాబ్దం వరకు పురాతన సింహళీ ప్రాకుత్ శాసనాలు కనుగొనబడ్డాయి. తొమ్మిదవ శతాబ్దం నుంచి పురాతన గ్రంధాలయాలు పురాతన కాలం నాటివి. సింహళీయుల సన్నిహిత బంధువు మాల్దీవియన్ భాష.
సింహళ అనేది ఒక సంస్కృత పదం; సంబంధిత మధ్య ఇండో-ఆర్యన్ (Eḷu) పదం సిహల(Sīhala). ఈ పేరు సియుహ నుండి ఉత్పన్నమైనది, "సింహం" కు సంస్కృత పదం శివహ్లా భగవత పురాణానికి చెందిన ఒక సంస్కృత పేరుగా గుర్తింపు పొందింది. ఈ పేరు కొన్నిసార్లు "సింహాల నివాసం" గా గ్లాస్ చేయబడి, దీవిలో ఉన్న సింహాలుగా భావించే పూర్వపు సింహాలకి ఆపాదించబడింది.
ఎల్.ఆర్.అంజలి
ఎల్.ఆర్.అంజలి ఒక సినిమా నేపథ్య గాయని. 
ఈమె గానం చేసిన తెలుగు పాటలలో కొన్ని ఈ క్రింది జాబితాలో:
మైమ్
మైమ్ (మూకాభినయం) అనేది నాటకం లో ఉపయోగించే ఒక ప్రక్రియ. ఒక వ్యక్తికి సంబంధించిన వ్యక్తిగతమైన అలవాట్లు లేదా ఒక చిన్న సంఘటనను మాటలు లేకుండా అభినయం ద్వారా వ్యక్తంచేసేది మైమ్. మైమ్ చేసే కళాకారుడికి నిరాఘాటమైన సృజనాత్మక శక్తి, సునిశితమైన పరిశీలనా శక్తి తప్పనిసరిగా ఉండాలి. ప్రతి కళాకారునికి మైమ్‌ కళ అనేది చాలా అవసరం. మైమ్‌ కళతో శరీరం తేలికవుతుంది. ప్రతిఒక్కరు తమకు తెలియకుండానే నిజ జీవితంలో మైమ్‌ కళను పాటిస్తుంటారు.
మైమ్ చేసే సందర్భంలో మాటలుగాని, వస్తువుల వినియోగంగానీ, తెరవెనుక నుండి వ్యాఖ్యానంగానీ ఉండదు.
తెలుగు నాటకరంగంలో ఈ మైమ్ రావడానికి గల కారణాలు అనేకం ఉన్నాయి. ఒక సన్నివేశంలో నటులు అనేక వస్తువులను రంగస్థలంపైకి తీసుకొనిరావడం సాధ్యపడదు. ఇలాంటి పరిస్థితుల్లో ఈ మైమ్ అవసరం అవుతుంది.
ప్రాచీన భారత సాంప్రదాయ కళల్లో మైమ్ ఉన్నప్నటికి తెలుగు నాటకరంగంలో మాత్రం ప్రాశ్చాత్య నాటకరంగ నాటకాల ద్వారానే ప్రవేశించిందని చెప్పవచ్చు.
ప్రఖ్యా శ్రీరామమూర్తి రచించిన దయ్యం నాటకం ద్వారా మైమ్ తెలుగు నాటకరంగంలోకి ప్రవేశించింది. 1964లో ప్రోలాప్రగడ ప్రసాద్ రచించి దర్శకత్వం వహించిన ఇదం అహం నాటకంలో పూర్తిస్థాయిలో మైమ్ ను ఉపయోగించారు.
దొంగలు చేసిన దేవుడు
దొంగలు చేసిన దేవుడు 1977, అక్టోబర్ 15వ తేదీన విడుదలైన డబ్బింగ్ సినిమా. ఈ సినిమా 1976లో తమిళభాషలో విడుదలైన "" (துணிவே துணை) అనే సినిమాకు తెలుగు డబ్బింగ్. ఈ సినిమాకు ధైర్యమే జయం అని మరో పేరు కూడా పెట్టారు. పి.వి.తులసిరామన్ ఈ సినిమా నిర్మాత.
అమ్మనుడి (పత్రిక)
అమ్మనుడి తెనాలి నుండి ప్రచురితమైతున్న మాసపత్రిక. తెలుగు జాతి ప్రతిక ఉపపేరుతో "నుడి-నాడు-నెనరు" ఉపశీర్షికతో ఈ పత్రిక వెలువడుతుంది. 2013 అక్టోబరు ప్రచురితమైన నుడుస్తున్న చరిత్ర పత్రిక ఆర్థిక కారణాలవలన ఆగిపోయి, తిరిగి 2015 మార్చి నుండి సరికొత్త పేరుతో ప్రారంభమైంది. అంతర్జాలంలో తెలుగు భాషపై చర్చలు జరుగుతుండడానికి అమ్మనుడి పత్రికలో వచ్చిన వ్యాసాలే కారణం.1983 నుండి 2013 వరకు నడుస్తున్న చరిత్ర పత్రికను విజయవాడ కేంద్రంగా డా. సామల రమేష్ బాబు ప్రచురించారు. 2001 నుండి రాజకీయ విశ్లేషణలతోపాటుగా భాషా ఉద్యమాల గురించి వ్యాసాలు రావడం ప్రారంభమై, 2009 నాటికి పూర్తిస్థాయి భాషోద్యమ పత్రికగా రూపాంతరం చెందింది. ఆర్థిక కారణాల వల్ల 2013 నవంబర్ నుండి ఈ పత్రిక వెలువడలేదు. తిరిగి 2015 ఉగాదికి (మార్చి) తొలి సంచికతో పేరు మార్చుకొని అమ్మనుడిగా వెలువడింది.
తెలుగు భాషను ద్రావిడ భాషగా గుర్తిస్తూ అచ్చతెలుగు మూలాలను సంస్కృతంలేని పదాలనుండి స్వీకరించాలని ఈ పత్రికలో రాసే రచయితల ప్రధాన దృష్టికోణం.
డా. సామల రమేష్ బాబు, సం.వె. రమేష్, ఈమని శివనాగిరెడ్డి, రంగనాయకమ్మ మరియు ఇతర రచయితలు.
రతీమన్మథ
రతీమన్మథ నవంబరు 9, 1979వ తేదీన విడుదలైన తెలుగు సినిమా. ఈ సినిమాకు పోలవరపు బ్రహ్మానందరావు దర్శకత్వం వహించాడు. సుశీల చదువుకున్న అమ్మాయి. వంపులు సొంపులు వున్న యువతి. తల్లి, చెల్లెలు, ఇద్దరు తమ్ముల పోషణ బాధ్యత ఆమెపై పడుతుంది. సుశీలపై కన్నువేసిన సమితి అధ్యక్షుడు ఆమె లొంగకపోవడంతో ఉద్యోగంలోంచి తీసివేయిస్తాడు. ఊళ్లో ఆమెకు ఆమె కుటుంబానికి పరపతి లేకుండా చేస్తాడు. సుశీల తమ్ముడు చనిపోతే, సహాయానికి ఒక్కరు కూడా రారు. సుశీలకు పట్నంలో ఉద్యోగం లభిస్తుంది. ఉద్యోగం ఇచ్చిన నాగేంద్రరావు తనకు, తన క్లయింట్లకు ఆనందాన్ని అందించాలని షరతు విధిస్తాడు. పరిస్థితుల ప్రాబల్యం వల్ల సుశీల అంగీకరిస్తుంది. ఆమెలో బిగువు సడలగానే నాగేంద్రరావు ఆమెను ఉద్యోగంలో నుంచి తీసివేస్తాడు. సుశీలను ఒక యువతి ఆదరిస్తుంది. వారిద్దరూ వ్యాపారంలో భాగస్వాములవుతారు. ఏనాడో ఇల్లు వదిలి వెళ్ళిపోయిన సుశీల అన్న మోహన్ ఇంటికి వచ్చి కుటుంబం సంగతి తెలుసుకుని, పట్నం వెళ్లి అక్కడ తన చెల్లెల్లు నాగేంద్రరావు మూలంగా నాశనమైందని, కారు ప్రమాదంలో మరణించిందని తెలుసుకుని పగ తీర్చుకునే పనులు మొదలు పెడతాడు.
హను రాఘవపూడి
హను రాఘవపూడి గా పేరు పొందిన హనుమంతరావు రాఘవపూడి ఒక తెలుగు సినీ దర్శకుడు, మరియు రచయిత. అందాల రాక్షసి, కృష్ణగాడి వీరప్రేమగాథ, లై హను దర్శకత్వం వహించిన చిత్రాలు.
హనుమంతరావు ఖమ్మం జిల్లా, కొత్తగూడెంలో జన్మించాడు. అక్కడే డిగ్రీ దాకా చదివాడు. తర్వాత హైదరాబాదు లో ఎంసిఏ చేశాడు.
హైదరాబాదులో చదువుకునే రోజులనుంచి దర్శకుడు చంద్రశేఖర్ యేలేటి దగ్గర పనిచేశాడు.
ఈ అబ్బాయి చాలా మంచోడు
ఈ అబ్బాయి చాలా మంచోడు 2003 జనవరి 14న విడుదలైన తెలుగు చలనచిత్రం. అగస్త్యన్ దర్శకత్వం వహించిన ఈ చిత్రంలో రవితేజ, వాణి, సంగీత, అజయ్ రత్నం, ప్రీతి నిగమ్, సనా, బెనర్జీ ముఖ్యపాత్రలలో నటించగా, ఎమ్.ఎమ్. కీరవాణి సంగీతం అందించారు.
ఈ చిత్రానికి ఎమ్.ఎమ్. కీరవాణి సంగీతం అందించాడు.
జోడి
జోడి 1999 లో ప్రవీణ్ గాంధీ దర్శకత్వంలో విడుదలైన తమిళ అనువాద ప్రేమకథా చిత్రం. ఇందులో ప్రశాంత్, సిమ్రాన్ ముఖ్య పాత్రలు పోషించారు.ఈ సినిమాకు ఎ. ఆర్. రెహమాన్ పాటలు స్వరపరచగా సబేష్-మురళి నేపథ్య సంగీతం అందించాడు. ఈ సినిమాకు సంగీత దర్శకత్వం వహించమని దర్శకుడు ప్రవీణ్ గాంధీ ఎ. ఆర్. రెహమాన్ ను సంప్రదించాడు. కానీ ఆయన సమయం దొరక్కపోవడంతో 1997 లో రెహమాన్ "డోలీ సజా కె రఖ్నా" అనే హిందీ సినిమాకు స్వరపరిచిన బాణీలే వాడుకున్నారు.
అందాల రాక్షసి
అందాల రాక్షసి హను రాఘవపూడి దర్శకత్వంలో 2012 లో విడుదలైన ప్రేమకథా చిత్రం. ఇందులో నవీన్ చంద్ర, రాహుల్ రవీంద్రన్, లావణ్య త్రిపాఠి ముఖ్య పాత్రలు పోషించారు.ఈ చిత్రాన్ని సాయి కొర్రపాటి మరియు ఎస్. ఎస్. రాజమౌళి వారాహి చలన చిత్ర పతాకంపై నిర్మించారు.ఈ చిత్రం 10 ఆగస్టు 2012 న విడుదలైంది.
1991 లో,ఒక ధనవంతుడైన గౌతమ్ (రాహుల్ రవీంద్రన్) మిథునను ( లావణ్య త్రిపాఠి) మొదటిసారి చూసి ఆమెతో ప్రేమలో పడతాడు.అయితే ఆమె ఒక ప్రమాదంలో గాయపడి ప్రాణాపాయ పరిస్తితిలో ఉంటుంది. గౌతం ఆమెను కాపడటానికి అన్ని శస్త్రచికిత్సల కొరకు ఏర్పాటు చేస్తాడు మరియు ఆమె తిరిగి తేరుకుంటుంది కానీ ఆమె స్పృహ పొందిన తరువాత సూర్య(నవీన్ చంద్ర) గురించి అడుగుతుంది. ఇద్దరూ ఒకరితో ఒకరు ప్రేమలో ఉన్నారని మనకి తెలుస్తుంది, కానీ మిథునకు సూర్య చనిపోయినట్లు చెబుతారు.ఇంతలో, గౌతం తన భావాలను వ్యక్తపరిచి, ఆమెను ఊటీకి తీసుకెళ్తాడు.తన ప్రేమను మిథునకు చూపించటానికి అతను చాలా ప్రయత్నాలు చేస్తాడు, కాని ఆమె సూర్యాని మర్చిపోలేదు.ఇద్దరూ తరచూ గొడవ పడుతుంటారు ,ఒక రోజు మిథున కనిపించకుండా పోతుంది.మిథున ఇల్లు వదిలి, ఆత్మహత్య చేసుకోవటానికి వెళ్ళిందని గౌతం భావిస్తాడు.అతను ఆమెను చంప మీద కొదతాడు కాని ఆమె తన ప్రేమను అంగీకరించినట్లు మరియు అతనిని వివాహం చేసుకోవటానికి అంగికరించిదని తెలుసుకుంటాడు.అతను పెళ్లి కోసం ఏర్పాట్లు చేయడానికి హైదరాబాద్ వెళుతుండగా, అతను అకస్మాత్తుగా రోడ్డు మీద మిథున చిత్రలేఖనాన్ని చూస్తాడు. సూర్య పేరున్న పిచ్చివాడు దానిని గీసాడని ఒక బిచ్చగాడు అతడికి చెబుతాడు మరియు గౌతం ఇది విన్నందుకు ఆశ్చర్యపోతాడు. సూర్య కర్మాగారానికి సమీపంలో ఉంటాడని అతడు చెబుతాడు. అతను కర్మాగారంలో వివిధ రంగుల గాజు సీసాలతో మిథున యొక్క ముఖాన్ని ప్రతిబింబం చుస్తాడు.సూర్య బ్రతికే ఉన్నట్లు వెల్లడవుతుంది మరియు మిథున చనిపోయిందనే ఆలోచనతో అతనిలా మారాడని తెలుస్తుంది.
3 నెలల క్రితం, మిథున క్రిస్టియన్ మరియు ఒక సేవ సంస్థలో భాగంగా, ప్రజలకు పువ్వులు ఇస్తుంది.వారిలో ఒకరు సూర్య మొదటి చూపులో ఆమెతో ప్రేమలో పడతాడు .అతను ఈ సమయంలో ఆమెను అనుసరిస్తాడు , కానీ మిథున ఎప్పుడూ అతనిని దూరంగా ఉంచుతుంది. ఆమె తనను ఎప్పటికీ ఇష్టపడదు మరియు ఆమె ఎప్పుదైతే అతడిని ఇష్టపదురుందో ఆ రొజు అతను చనిపొతాడు లేదా ఆమె చనిపోతుందని ఆమె అంటుంది.నెలల దాటిపోయిన తరువాత ఒకరొజునుంచి సూర్య మిథున వెంటపడటం మానెస్తాడు.ఆమె సుర్య ఇంటిని సందర్శించి, ఒక చిత్రకారుడని తెలుసుకుంటుంది మరియు సూర్యని ప్రెమిస్తున్నానని చెబుతుంది.మిథునకు యక్సిడెంట్ అవుతుంది. అమె చికిత్స ఖర్చును ఆమె తల్లిదండ్రులు భరించలేకపొతారు.
గౌతమ్ తండ్రి తన కుమారుని వివాహం మిథునతో చెయలని వస్తాడు.మిథున తండ్రి ఆమెను విడిచిపెట్టమని సూర్యను కోరతాడు. ఆ భాధతో అనంతగిరి రహదారులపై లక్ష్యరహితంగా సూర్య తిరుగుతుంటాదు.నిజం తెలుసుకున్న తరువాత గౌతం మిథునకు సూర్య బ్రతికే ఉన్నాదని చెబుతాడు. దానితో ఆమె అతనిని పెళ్ళి చెసుకొవటానికి నిరాకరిస్తుంది.గౌతమ్ తండ్రి తన కుమారుని ప్రేమ కోసం సూర్యను చంపాలని నిర్ణయించుకుటాడు.ఈ విషయం తెలుసుకున్న గౌతం మీరు పంపించిన రౌడీల చేతుల్లో సూర్య బదులు నేను చనిపొతున్ననని తన తండ్రికి ఫొన్లో చెబుతాడు.గౌతమ్ మిథున కోసం తన ప్రాణాన్ని త్యాగం చేస్తాడు.తరువాత మిథున మరియు సూర్యుడు ఒకరితో ఒకరు కలుస్తారు.గౌతమ్ ను మర్చిపోవటానికి మిథున సూర్యను అడిగినప్పుడు గౌతమ్ ప్రేమ సఫలమవుతుంది.కొంతకాలం తప్పిపోయిన గౌతమ్ తండ్రి, స్మశానం వద్ద చనిపోయిన వ్యక్తి అని తరువాత తెలుస్తుంది.
మాళవిక ఆనంద్
మాళవిక ఆనంద్ తెలంగాణ రాష్ట్రానికి చెందిన కర్ణాటక సంగీత విద్వాంసురాలు.
మాళవిక 1999, డిసెంబర్ 8న వివేకానంద, సుచిత వి.ఆనంద్‌ దంపతులకు హైదరాబాదులోని బర్కత్‌పురలో జన్మించింది.
మాళవిక తల్లివైపువారు వయోలిన్ విద్వాంసులవడంతో మాళవికకి చిన్ననాటి నుంచే కర్నాటక సంగీతం పట్ల మక్కువ పెరిగింది. ఆమెకున్న ఆసక్తిని గమనించిన తల్లితండ్రులు మాళవికను ప్రోత్సాహాన్ని అందించారు. చిరుప్రాయంలోనే నాలుగు భాషలలో ఆల్బమ్‌లు రూపొందించిన మాళవిక, అనేక కచేరీలు చేసింది.
రాష్ట్రంతో పాటు దేశంలోని వివిధ ప్రాంతాలలో సుమారు 70కి పైగా సంగీత కచేరీలు తెలుగు, తమిళ, కన్నడ, హిందీ భాషలలో చేసింది.
సిలోన్ మనోహర్
సిలోన్ మనోహర్ ఒక సినిమా నటుడు మరియు పాప్ గాయకుడు. ఇతడి అసలు పేరు ఎ. ఇ. మనోహరన్. ఇతడు తెలుగు, తమిళ, మలయాళ, కన్నడ, హిందీ భాషలలో సుమారు 260 సినిమాలలో నటించాడు. ఇతడు 1964లో శ్రీలంకన్ తమిళ సినిమా "పాసా నీల"లో హీరోగా నటించాడు. 1970లో కొలంబోలో గాయకుడిగా తన వృత్తిని ఆరంభించాడు. అంతకు ముందు ఇతడు నాటకాలలో పనిచేశాడు. 1973 నాటికి ఇతడు పాప్ స్టార్‌గా ఎదిగాడు. జాఫ్నా మ్యూజిక్ ఫెస్టివల్‌లో ఇతనికి "పాప్ చక్రవర్తి" అనే బిరుదు లభించింది. ఇతడు ఇంగ్లీషు, సింహళము, తమిళ భాషలలో పాటల ఆల్బంలు విడుదలచేశాడు. ఇతడు ఇంగ్లాండు, ఆస్ట్రేలియా, అమెరికా, ఐరోపా, కెనడా, సింగపూర్ మొదలైన ప్రదేశాలలో తన సంగీత ప్రదర్శనలు ఇచ్చాడు. చెన్నైలోని బ్రీజ్ హోటల్‌లో 1999-2000 ప్రాంతంలో గాయకుడిగా కాంట్రాక్టు కుదుర్చుకున్నాడు. 
ఇతడు అనేక భారతీయ భాషా చలనచిత్రాలలో శివాజీ గణేశన్, రజనీకాంత్, కమల్ హాసన్, మమ్ముట్టి, ధర్మేంద్ర, చిరంజీవి మొదలైన నటుల సరసన నటించాడు.
ఇతడు నటించిన కొన్ని తెలుగు సినిమాలు:
గంగుల శాయిరెడ్డి
గంగుల శాయిరెడ్డి (1890 - 1975) తెలంగాణ రాష్ట్రానికి చెందిన ప్రముఖ కవి. తెలంగాణ రైతుల జీవితాన్ని సాహిత్యంగా మలిచాడు.
శాయిరెడ్డి 1890లో వాస్తవ్యులు శివారెడ్డి, రామక్క దంపతులకు జనగామ జిల్లా జీడికల్ గ్రామంలో జన్మించాడు. జీడికల్ గ్రామంలోని సంప్రదాయ వీధి బడిలో అక్షరాలు నేర్చుకున్న శాయిరెడ్డి, చిన్నతనంలోనే మహా భారతము, భాగవత రామాయణములను బట్టించుకున్నాడు. రామదాసు, అన్నమయ్య, రాకమచర్ల వేంకటదాసులు రాసిన కీర్తనలను ఆలపించేవాడు.
మాగాపు శరభకవి
మాగాపు శరభకవి 17 వ శతాబ్దానికి చెందిన విద్వత్కవి, తూర్పుగోదావరి జిల్లా ఐనవిల్లి మండలానికి చెందిన వాడు
పెద్దాపురం సంస్థానం మహారాజు వత్సవాయి చతుర్భుజ తిమ్మ జగపతి మహారాజు ఒక నాడు మంత్రి దండనాదాగ్రణులతోనూ, అస్థాన కవివరేణ్యులతోనూ సామంత ప్రభువులతోను కొలువుదీర్చియుండ ద్వారపాలకుడు వచ్చి "మహాప్రభో ! ఏలినవారి దర్శనమునకు మాగాపు శరభకవిగారను ఒక బ్రాహ్మణుడువచ్చి తాను వచ్చితినని దేవరవారితోనే మనవి చేయమన్నారు. ఏమిశెలవని విన్నవించెనట. అందులకు రాజును ఆస్థానకవీశ్వరులలో ఒకరిని పంపి, సగౌరవంగా ఆయనను తీసుకొని రమ్మనిరట ఈకవి గారు వెళ్లి ద్వారము దగ్గిరున్న శరభకవి గారి వేషమును చూసి ఆయన అవునా కాదాయని సందేహించి చివరకు ఆయనే అని తెలుసుకుని రాజాజ్న అయినదని విన్నవింప ఆకవివతంసుడు లోనికి వచ్చెరట మహారాజ దర్శనమునకు వచ్చిన ఈ కవిగా రొక అంగవస్త్రమును కట్టుకుని చేతనొక చెంబు భుజము మీద ఒక గామంచా, చంకనొక తాటియాకు పుస్తకములకట్ట మాత్రము కలిగి యుండి, బీద బ్రాహ్మణ వేషముతో నుండిరట మహారాజు ఆయనను చూసి "ఇతడా శరభకవి ? అన్నారట . అమాట రాజు గారి నోటినుండి వచ్చీరాక మునుపే "ఇతడా" అని తక్కువగౌరవము తెలిపే శబ్ధంతో సంబొదించిరనే స్వాభిమానమున, మహారాజు దయ సంపాదించవచ్చితిని కదా అను అవేశంతో ఈ క్రింది పద్యము చదివెనట
యెందు కీలా చెప్పవలసి వచ్చిందో స్పష్టంగా తెలుస్తూనే ఉంది. అయినా కొంచెం వివరిస్తాను. తనకు నేను నౌకరునుగాను. ఇండిపెండెంటు తరగతిలో వాణ్ణి. యెప్పడూతన దర్శనానికి వెళ్లలేదు కాని, ఈయనా? అని అనక, నిస్సాకారంగా నన్ను ఇతడా? అని అంటాండా? సరే! ఆయన నన్ను వొక్క సారి - ఇతడా అన్నాడు కనక ఆయన్ని నేను 60 సార్లు “యితఁడా?" అంటే సరిపోతుంది అని శరభకవిగారు. ఆ విధంగా తన సామార్థ్యాన్ని ప్రకటించారని చెప్పకుంటారు
బుద్ధవరపు పట్టాభిరామయ్య
బుద్ధవరపు పట్టాభిరామయ్యా తూర్పుగోదావరి జిల్లా పెద్దాపురానికి చెందిన కథా రచయిత. స్వాతంత్య్రాభిలాష ను తెలుగు జాతి నర నరాలకు ప్రవహింప జేయడంలో చారిత్రిక నాటకాలు ప్రముఖ పాత్రను పోషిస్తున్న 1920-30లలో అనేక చారిత్రక నాటకాలు వెలువడి ప్రదర్శితమయ్యాయి. నాటకాలను ఓ ప్రధాన ప్రచార సాధనంగా ఆనాటి నాయకులు ఉపయోగించారు. అందులో ముఖ్యంగా బుద్ధవరపు పట్టాభిరామయ్య గారి రచనలు కూడా ఉన్నాయి. అలనాటి పెద్దాపుర మహాసంస్థానంలో అంతఃపుర స్త్రీలు తమ ఆత్మాభిమానం కాపాడుకోవడానికి అగ్నికి ఆహుతైన యధార్థ గాథని పెద్దాపురం ముట్టడి అనే కథగా 1928 లో రచించిన పట్టాభిరామయ్య గారు 1928 సంవత్సరంలోనే ఒకానొక సినిమా ఒప్పందం నిమిత్తం కొల్హాపూర్ వెళ్లి పెద్దాపురం తిరిగి వస్తూండగా ప్రమాదవశాత్తూ రాజమండ్రి దగ్గర గోదావరి నది లో మునిగి మరణించారు.
సోమారపు సత్యనారాయణ
సోమారపు సత్యనారాయణ తెలంగాణ ఆర్టీసీ చైర్మన్‌ మరియు రామగుండం శాసనసభ నియోజకవర్గం మాజీ ఎమ్మెల్యే. 
సోమారపు సత్యనారాయణ 1948, జులై 16 న జన్మించారు.
2018
2018 గ్రెగోరియన్‌ కాలెండరు యొక్క సాధారణ సంవత్సరము.
ఏప్రిల్ 2018
నవీన్ చంద్ర
నవీన్ చంద్ర ఒక సినీ నటుడు. తెలుగు, తమిళ సినిమాల్లో నటించాడు. తెలుగులో అందాల రాక్షసి, త్రిపుర లాంటి సినిమాల్లో కథానాయకుడిగా నటించాడు.
నవీన్ చంద్ర కర్ణాటక లోని బళ్ళారి లో రామారావు, మాధవి దంపతులకు జన్మించాడు. చిన్నప్పటి నుంచి సినిమాల మీద ఆసక్తి ఉండేది. కుటుంబ సభ్యులు కూడా ఇతన్ని ప్రోత్సహించారు. పాఠశాల నుంచి డ్యాన్సు కార్యక్రమాలు, స్కిట్స్ చేసి బహుమతులు తీసుకున్నాడు.
సినిమా అవకాశాల కోసం ప్రయత్నిస్తుండగా ముందుగా తమిళంలో అవకాశం వచ్చింది. కానీ ఆ సినిమా ఆగిపోయింది. తర్వాత అందాల రాక్షసి సినిమాతో మంచి పేరు వచ్చింది. నాని కథానాయకుడిగా 2017 లో వచ్చిన నేను లోకల్ సినిమాలో ప్రతినాయక ఛాయలున్న పోలీసు పాత్రలో నటించాడు.
రాహుల్ రవీంద్రన్
రాహుల్ రవీంద్రన్ ఒక సినీ నటుడు. తమిళ, తెలుగు, ఇంగ్లీషు సినిమాల్లో నటించాడు. గాయని మరియు డబ్బింగ్ కళాకారిణి చిన్మయి ని వివాహం చేసుకున్నాడు.
రాహుల్ చెన్నైలో పుట్టి పెరిగాడు. తల్లిదండ్రులు రవీంద్రన్, వసుమతి.
వీరి పూర్వీకులు తంజావూరు జిల్లాకి చెందినవారు. చెన్నై లోని విద్యామందిర్ సీనియర్ సెకండరీ పాఠశాలలో చదివాడు. తర్వాత కామర్స్ లో డిగ్రీ చదివాడు. తర్వాత బిజినెస్ మేనేజ్మెంట్ లో మాస్టర్స్ కోసం ముంబై వెళ్ళాడు. అక్కడే ఓ మీడియా సంస్థలో అసిస్టెంట్ బ్రాండ్ మేనేజరుగా పనిచేశాడు. ఇతనికి రోహిత్ రవీంద్రన్ అనే తమ్ముడు ఉన్నాడు. రోహిత్ వృత్తిరీత్యా ఒక ఫోటోగ్రాఫరు.
ముంబైలో ఉండగా ఇతన్ని ఓ రెస్టారెంటులో గమనించిన దర్శకుడి దివాకర్ బెనర్జీ ఇతన్ని ఓ ప్రకటనలో కనిపించమని అడిగాడు. అది విజయవంతం కాగానే మరిన్ని ప్రకటనల్లో అవకాశం వచ్చింది. ఇదే సమయంలో తమిళంలో ప్రసారమయ్యే కొన్ని పిల్లల టివి కార్యక్రమాల్లో గాత్రాన్ని అందించేవాడు.
తర్వాత ముంబైలో ఉద్యోగాన్ని వదిలేసి సహాయ దర్శకుడిగా పని చేసేందుకు చెన్నై వచ్చేశాడు.
అడపా కమ్మరాజులు
అడపా కమ్మరాజులు లేదా అడపా నాయకులు ముసునూరి కమ్మప్రభువుల కాలంలో కొండపల్లిని 
పాలించారు.
వీరినే కొండపల్లి కమ్మరాజులు అని కూడా వ్యవహరిస్తారు. సుమారు 70 ఏళ్లు ఈ కోట రాజ్య ప్రజలను సుభిక్షంగా పాలించి అనేక యుద్ధాల్లో పాల్గొంటూ కొండపల్లి కమ్మరాజులుగా కీర్తి గడించారు.
డేవిడ్ బ్రౌన్
రెవరెండ్ డేవిడ్ బ్రౌన్ (1763-1812) భారతదేశానికి వచ్చిన క్రైస్తవ మతప్రవక్త. ఇతడు ఆంధ్రభాషాభివృద్ధికి విశేషమైన కృషి చేసిన ఛార్లెస్ ఫిలిప్ బ్రౌన్ తండ్రి.
ఈస్ట్ ఇండియా కంపెనీ భారతదేశాన్ని పాలిస్తున్న తొలి రోజులలో కలకత్తలోని బ్రిటీష్ ఉద్యోగులు పైలాపచ్చీసుగా తిరుగుతూ వుండేవారు. వారిలో అవినీతి పెరిగి, దైవచింతన, పాపభీతి నశించి క్రైస్తవ మత ధర్మాలు మరిచి భోగలాలసతకు దిగజారిపోయారు. తమ ఉద్యోగుల ప్రవర్తన గురించి ఇంగ్లాండులోని కంపెనీ డైరెక్టర్ల దృష్టికి పోయింది. తమ ఉద్యోగుల దుష్ప్రవర్తనను సరిదిద్దడానికి వారు ఇంగ్లాండు నుండి భారతదేశానికి కొంతమంది క్రైస్తవ మత ప్రబోధకులను పంపారు. అలా పంపినవారిలో డేవిడ్ బ్రౌన్ ఒకడు. ఇతడు 1786, జూన్ 8వ తేదీ కలకత్తా నగరంలో అడుగు పెట్టాడు. హౌరాలోని సైనిక అనాథశరణాలయానికి అధికారిగా నియమితుడైనాడు. 1787 సెప్టెంబరులో అనాథ శరణాలయానికి దగ్గరగా ఒక పాఠశాలను నెలకొల్పాడు. ఇతనికి చర్చి మిషన్ ప్రారంభించాలని ఉబలాటంగా ఉండేది. ఇతడు బ్రిటిష్ అధికారులకు పాత చర్చిలోను, సెయింట్ జాన్ చర్చిలోను జ్ఞానోపదేశం చేసేవాడు.
1800లో కలకత్తాలో ఫోర్ట్ విలియం కళాశాల ప్రారంభించబడి దానికి ఇతడిని ప్రొవోస్ట్ (అధిపతి)గా నియమించారు. బి.రాయ్ అనే బెంగాలీ బ్రాహ్మణుడు డేవిడ్ బ్రౌన్‌కు మున్షీగా ఉన్నాడు.
ఇతడు 1814 మే 14న ఆరోగ్యం కోలుకోవడానికి సముద్రపు గాలి కోసం పడవలో మద్రాసుకు బయలుదేరాడు. కాని తాను ప్రయాణం చేస్తున్న పడవ మునిగిపోయింది. ఎట్లాగో బతికి బయట పడ్డాడు కానీ ఆరోగ్యం కుదుట పడక తరువాత నెల రోజులకు 1814, జూన్ 14న చౌరంగీలో మరణించాడు. కలకత్తాలోని సౌత్ పార్క్ సెమెట్రీలో ఇతని సమాధి వుంది.
ఇతడు మొదట మిస్ రాబిన్‌సన్‌ను వివాహం చేసుకున్నాడు. ఆమె 1794 మరణించింది. 1976లో ఇతడు కౌలీ అనే ఆమెను పెళ్లి చేసుకున్నాడు. ఇతనికి 9 మంది సంతానం. వారిలో జేమ్స్ కౌలీ బ్రౌన్, జార్జ్ ఫ్రాన్సిస్ బ్రౌన్‌లు బెంగాల్ సివిల్ సర్వీసులో పనిచేశారు. ఛార్లెస్ ఫిలిప్ బ్రౌన్ కడప డిప్యుటీ కలెక్టర్‌గా పనిచేశాడు.
వ్యవసాయ పెట్టుబడి మద్దతు పథకం
వ్యవసాయ పెట్టుబడి మద్దతు పథకం లేదా ఇన్వెస్ట్‌మెంట్‌ సపోర్ట్‌ స్కీం తెలంగాణ ప్రభుత్వం రైతుల కోసం చేపట్టిన పథకం.